b'\n_START_ARTICLE_\nLi Peng\n_START_SECTION_\nTaustaa\n_START_PARAGRAPH_\nLi syntyi Chengdussa Sichuanin provinssissa, oli yksi varhaisimmista kommunistipuolueen vallankumouksellisista ja vallankumouksellinen marttyyri. Li joutui 3-vuotiaana orvoksi, kun Guomindang-puolue teloitti h\xc3\xa4nen is\xc3\xa4ns\xc3\xa4. Li\'st\xc3\xa4 tuli Zhou Enlain adoptiolapsi, joka oli ehk\xc3\xa4p\xc3\xa4 Kiinan kansantasavallan perustajista Maon j\xc3\xa4lkeen kunnioitetuin hahmo. Vuonna 1945 teini-ik\xc3\xa4inen Li liittyi Kiinan kommunistiseen puolueeseen.\n_START_SECTION_\nValtaannousu\n_START_PARAGRAPH_\nKuten monilla muillakin Kiinan kolmannen sukupolven kommunisteilla, Li\'ll\xc3\xa4 on tekninen koulutustausta. Vuonna 1941 h\xc3\xa4n aloitti opiskelunsa Yan\'anin luonnontieteiden instituutissa. Vuonna 1948 h\xc3\xa4net l\xc3\xa4hetettiin Moskovan energiainstituuttiin, josta valmistui vesivoimainsin\xc3\xb6\xc3\xb6riksi. T\xc3\xa4n\xc3\xa4 aikana h\xc3\xa4n toimi Neuvostoliitossa kiinalaisten opiskelijayhdistyksen puheenjohtajana. Vuotta my\xc3\xb6hemmin Zhou Enlaista tuli juuri muodostetun Kiinan kansantasavallan p\xc3\xa4\xc3\xa4ministeri ja Li selvisi Kulttuurivallankumouksen mullistuksista._NEWLINE_Li eteni poliittisesti, tullen energiateollisuusasioiden varaministeriksi vuonna 1979 ja varsinaiseksi ministeriksi kaksi vuotta my\xc3\xb6hemmin. Vuosina 1979\xe2\x80\x931983 h\xc3\xa4n palveli my\xc3\xb6s energiateollisuusministeri\xc3\xb6n valtuusryhm\xc3\xa4n sihteerin\xc3\xa4, energia- ja vesivarantoministeri\xc3\xb6n varaministerin\xc3\xa4 ja valtuusryhm\xc3\xa4n varasihteerin\xc3\xa4._NEWLINE_Li valittiin vuonna 1982 12. kansankongressissa kommunistipuolueen keskuskomiteaan ja nousi t\xc3\xa4m\xc3\xa4n j\xc3\xa4lkeen Politbyroon, puoluesihteeri\xc3\xb6\xc3\xb6n vuonna 1985 ja politbyroovaliokuntaan kaksi vuotta my\xc3\xb6hemmin, jolloin h\xc3\xa4nest\xc3\xa4 tuli vt. p\xc3\xa4\xc3\xa4ministeri. Vuoden 1983 alusta l\xc3\xa4htien Li Peng toimi valtioneuvoston p\xc3\xa4\xc3\xa4ministerin\xc3\xa4. Vuodesta 1985 h\xc3\xa4n ty\xc3\xb6skenteli samanaikaisesti valtion opetuskomissiosta vastuussa olevana ministerin\xc3\xa4._NEWLINE_T\xc3\xa4ss\xc3\xa4 asemassaan, kun poliittinen tyytym\xc3\xa4tt\xc3\xb6myys ja sosiaaliset ongelmat, kuten kaupunkeihin kohdistuva muuttoliike ja koulujen tilanahtaus ilmeniv\xc3\xa4t, Li siirti suuntautumistaan p\xc3\xa4ivitt\xc3\xa4isist\xc3\xa4 huolistaan energia-, viestint\xc3\xa4- ja raaka-ainesektorista puolueen sis\xc3\xa4isiin v\xc3\xa4ittelyihin markkinauudistusten tahdista._NEWLINE_Kun opiskelijat ja intellektuellit kehottivat suurempiin uudistuksiin, er\xc3\xa4iss\xc3\xa4 puoluevanhimmissa kasvoi pelko uudistusten aiheuttamaa ep\xc3\xa4vakautta kohtaan, joka uhkasi nakertaa pohjan niiden  perimm\xc3\xa4iselt\xc3\xa4 tarkoitukseltaan \xe2\x80\x93 talouskehitykselt\xc3\xa4, Li\'n uran keskipisteelt\xc3\xa4.\n_START_SECTION_\nP\xc3\xa4\xc3\xa4ministeriys\n_START_PARAGRAPH_\nHu Yaobangia, Deng Xiaopingin suojattia ja uudistusten johtohahmoa, syytettiin protesteista ja pakotettiin eroamaan kommunistipuoleen p\xc3\xa4\xc3\xa4sihteerin virastaan tammikuussa 1987. P\xc3\xa4\xc3\xa4ministeri Zhao Ziyangista tehtiin p\xc3\xa4\xc3\xa4sihteeri ja Li Pengist\xc3\xa4 vastaavasti p\xc3\xa4\xc3\xa4ministeri._NEWLINE_Zhaon p\xc3\xa4\xc3\xa4sty\xc3\xa4 puolueen p\xc3\xa4\xc3\xa4sihteeriksi, vuonna 1988 h\xc3\xa4nen ehdotuksensa hintauudistusten kiihdytt\xc3\xa4misest\xc3\xa4 johti rehottavan inflaation laajamittaiseen arvosteluun ja loi uusia vastustajia uudistuksilleen, jotka kannattivat laajempaa taloushallinnan keskitt\xc3\xa4mist\xc3\xa4 ja l\xc3\xa4nsimaiden vaikutteiden tiukempaa kielt\xc3\xa4mist\xc3\xa4. T\xc3\xa4m\xc3\xa4 kiihdytti poliittista keskustelua, joka l\xc3\xa4mpeni enemm\xc3\xa4lti vuoden 1989 talvena._NEWLINE_15. huhtikuuta 1989, Hu Yaobangin kuolema yhdistettyn\xc3\xa4 korkean inflaation aiheuttamaan talousahdinkoon, edesauttoi opiskelijoiden, intellektuellien ja muun tyytym\xc3\xa4tt\xc3\xb6m\xc3\xa4n kaupunkiv\xc3\xa4est\xc3\xb6n  yhteisen laajamittaisen protestiliikkeen syntymiseen._NEWLINE_Opiskelijamielenosoittajat ottivat kaiken hy\xc3\xb6dyn irti l\xc3\xb6yhentyneest\xc3\xa4 poliittisesta ilmapiirist\xc3\xa4, reagoiden useisiin tyytym\xc3\xa4tt\xc3\xb6myytt\xc3\xa4 aiheuttaviin syihin. Yhdess\xc3\xa4 viel\xc3\xa4kin vaikutusvaltaa omaavien vallankumouksellisvanhimpien kanssa, Li ja puoluevanhimmat tulivat vastap\xc3\xa4iseen johtop\xc3\xa4\xc3\xa4t\xc3\xb6kseen, jossa valittivat nopeiden muutostahtien olevan syyllisi\xc3\xa4 opiskelijoiden seassa kypsyv\xc3\xa4\xc3\xa4n sekaannukseen ja \xc3\xa4rtyneisyyteen._NEWLINE_Pekingiss\xc3\xa4 yliopisto-opiskelijat ja muut kansalaiset majoittautuivat Tiananmenin aukiolle suremaan Hu\'n kuolemaa ja protestoimaan uudistusten toppuuttelijoita vastaan. Mielenosoitukset kasvoivat hallituksen toimista huolimatta ja he per\xc3\xa4\xc3\xa4nkuuluttivat korruption kitkemist\xc3\xa4 ja ihmisoikeuksien turvaamista. Protestit levisiv\xc3\xa4t moniin muihinkin kaupunkeihin, kuten Shanghaihin ja Kantoniin. Samoihin aikoihin It\xc3\xa4-Euroopan sosialistiset valtiot olivat luhistumispisteess\xc3\xa4. Konservatiiviset kansantasavallan johtajat olivat kauhuissaan ajatuksestakin ett\xc3\xa4 Tiananmenin mielenosoitukset voisivat johtaa hallituksen kaatumiseen juuri sin\xc3\xa4 aikana, kun poliittinen tasapaino oli erityisen t\xc3\xa4rke\xc3\xa4\xc3\xa4 talousuudistusten ja modernisaation kannalta. Li toimi etulinjassa mielenosoitusten lopettamisen puolesta, tarvittaessa voimakeinoin, ja oli t\xc3\xa4rke\xc3\xa4n\xc3\xa4 tekij\xc3\xa4n\xc3\xa4 korkeimman johtajan, Deng Xiaopingin, taivuttelussa heid\xc3\xa4n puolelleen. Li julisti poikkeustilan Pekingiin 20. toukokuuta 1989. Kes\xc3\xa4kuussa Li\'t\xc3\xa4 vastustanut p\xc3\xa4\xc3\xa4sihteeri Zhao Ziyang erotettiin virastaan, pid\xc3\xa4tettiin ja aseistautuneet joukot marssivat Pekingiin satojen ihmishenkien kustannuksella._NEWLINE_Tiananmenin kriisin j\xc3\xa4lkeen Li uudelleenvalittiin korkea-arvoiseen p\xc3\xa4\xc3\xa4t\xc3\xb6selimeen, politbyroovaliokuntaan. Li yrittikin konservatiivien tuella, kuten Chen Yu\'n, perua muutamia aikaisempia talousuudistuksia ja lis\xc3\xa4t\xc3\xa4 hallintosuunnittelun roolia. Kuitenkin n\xc3\xa4it\xc3\xa4 Lin tavoitteita vastustivat maaherrat ja Deng Xiaoping, ja vuoden 1992 Dengin kuuluisaa "etel\xc3\xa4nmatkaa" pidettiin ojennuksena talouskonservatiiveille. Tiananmenin j\xc3\xa4lkeen Li\'n muotoilema ehdotus markkinoiden roolin v\xc3\xa4hent\xc3\xa4misess\xc3\xa4 sai vastaansa suuren vastustuksen hallinnon sis\xc3\xa4ll\xc3\xa4 ja siten hyl\xc3\xa4ttiin._NEWLINE_Li pysyi p\xc3\xa4\xc3\xa4ministerin\xc3\xa4 vuoteen 1998 asti, jolloin h\xc3\xa4n oli istunut teht\xc3\xa4v\xc3\xa4ss\xc3\xa4\xc3\xa4n kaksi kautta eli perustuslain s\xc3\xa4\xc3\xa4t\xc3\xa4m\xc3\xa4n enimm\xc3\xa4ism\xc3\xa4\xc3\xa4r\xc3\xa4n. T\xc3\xa4m\xc3\xa4n j\xc3\xa4lkeen h\xc3\xa4net nimitettiin kansankongressin puheenjohtajaksi. Li k\xc3\xa4ytti suuren osan ajastaan ns. el\xc3\xa4m\xc3\xa4nty\xc3\xb6ns\xc3\xa4, Kolmen solan padon valmistumisen valvomiseen. Insin\xc3\xb6\xc3\xb6ritaustainen Li, kuten useimmat ik\xc3\xa4isens\xc3\xa4, k\xc3\xa4ytti suuren osan urastaan suuren ja kasvavan energiateollisuuden eteenp\xc3\xa4in viemisess\xc3\xa4 ja piti itse\xc3\xa4\xc3\xa4n rakentajana ja uudistajana.'